Læknablaðið fékk góðfúslegt leyfi þeirra norðanmanna Sigurðar Albertssonar og Haralds Haukssonar skurðlækna á Akureyri til þess að birta aðeins örlítið brot af gamanmálum sem þeir fluttu gestum á árshátíð LR 24. janúar sl . Þeir kynntu atriði sitt sem " lagabreytingar " og fengu þar með fullkomna þögn og athygli viðstaddra . Síðan hófst flutningur á talsvert breyttum og bráðskemmtilegum " lögum " og var þeim afar vel fagnað . Ekki þarf að fara hér í neinar grafgötur með uppruna og höfundarrétt , það er allt uppi á ( skurðar - ) borðinu einsog það hljómar á góðri íslensku , og tíðni og meðalgildi tilvitnana í góðu samræmi við ákvæði í lögum og reglum þar um . - VS .